text: نئی دہلی،29مئی ، وزیرخزانہ ارون جیٹلی نےآج بنگلورو میں نیشنل اکیڈمی آف کسٹمز ان ڈائریکٹ ٹیکس اینڈ نارکوٹکس (این اے سی آئی این) کیمپس کا افتتاح کرتے ہوئے کہا کہ ملک میں بالواسطہ ٹیکس کا نظام ایک کلیدی کردار نبھائےگا اور اس سے ملک میں بڑی تبدیلی آئےگی۔انہوں نے کہا کہ متعدد ٹیکسوں کے موجودہ نظام کو سامان اور خدمات ٹیکس (جی ایس ٹی) میں بدلا جا رہا ہے اور تمام ٹیکسوں کو یکجا کر دیا گیا ہے۔ وزیر خزانہ نے مزید کہا کہ نیا جی ایس ٹی نظام یکم جولائی 2017 سے نافذالعمل ہوجائےگا۔انہوں نے مزید کہا کہ سامان اور خدمات ٹیکس(جی ایس ٹی)ایک مؤثر ٹیکس نظام ہے۔ اس سے نہ صرف ٹیکس چوری کی روک تھام ہوگی، بلکہ ہندوستان کو ایک بےحد مضبوط سماج میں بدلنے میں بھی مدد ملے گی۔